Matrikulant sterf ná kar hom tref | Maroela Media
'n Matrikulant is Dinsdag in 'n Johannesburgse hospitaal dood nadat hy vroeër die dag naby die skool deur 'n motor getref is.
Steve Mabona, woordvoerder van die Gautengse onderwysdepartement, het gesê die gr. 12-leerder aan Diversity High School in South Hills, Johannesburg, het die oggend uit die skoolbus geklim en is deur 'n motor raakgery toe hy besig was om die pad oor te steek.
"'n Ambulans, lede van die metropolisie en die leerder se ouers is na die toneel ontbied. Die seun is na 'n hospitaal geneem waar hy later aan sy beserings beswyk het," het Mabona gesê.
Die departement bied berading aan al die leerders en onderwysers by die skool. Die departement bied ook die nodige ondersteuning aan die seun se familie en staan die polisie in hul ondersoek by.
Panyaza Lesufi, LUR vir onderwys in Gauteng, het sy innige meegevoel met die leerder se vriende en familie betuig.
In Amerika is alle skoolbusse toegerus met 'n stopteken wat uitkom en sodoende alle verkeer stop totdat skoliere die pad veilig oorgesteek het. Eers nadat die bus vertrek het en die stopteken ingetrek is kan verkeer normaalweg voortgaan. Dalk té veel vir SA om dit toe te pas?
Jy moet onthou, in Amerika is daar geld vir sulke busse maar in Suid Afrika is daar nie want dit word ge-pocket deur die ministers van die regering.
Dit is so hartseer baie sterkte aan sy familie en vriende. Hierdie is n tyd van afwagting vir n nuwe lewe en n nuwe verantwoordelikheid en dan gebeur sulke goed. Woorde is min!
Skool tereine in die ou dae was heilig, die parker plakke was gerespekteer… Die land van ons het geen meer dissipliene nie, geen sin, kyk in die Stede loop in die middle van blok oor, taxi's laai af waar hulle wil… dis baie sad eindelik…
In Panorama weg Roiihuiskraal klim kinders ook uit die bus en moet oor die pad loop. Ek voel so jammer vir die ouers.